
Text rozhodnutia
Súd: Krajský súd Bratislava Spisová značka: 12Sp/60/2014 Identifikačné číslo súdneho spisu: 1014201186 Dátum vydania rozhodnutia: 08. 12. 2014 Meno a priezvisko sudcu, VSÚ: Mgr. Marián Degma ECLI: ECLI:SK:KSBA:2014:1014201186.1 Uznesenie Krajský súd v Bratislave v právnej veci navrhovateľov: X/ H. U., U. Q. XX, Y. a 2/. Z.. R. U., U. U. XX, Y., proti odporcovi Okresný úrad Malacky, katastrálny odbor so sídlom Záhorácka 60A, Malacky, o preskúmanie zákonnosti rozhodnutia odporcu č. V -1627/14 zo dňa 16.05.2014, takto r o z h o d o l : Krajský súd v Bratislave konanie z a s t a v u j e . Žiaden z účastníkov konania nemá právo na náhradu trov konania. o d ô v o d n e n i e : Dňa 11.07.2014 bolo Krajskému súdu v Bratislave (ďalej len „súd“) doručené prostredníctvom odporcu odvolanie (opravný prostriedok - návrh) zo dňa 26.05.2014, ktorým navrhovatelia v 1/ a 2/ rade žiadali postupom podľa § 250l a nasl. tretej hlavy zákona č. 99/1963 Zb. Občiansky súdny poriadok (ďalej len „O.s.p.“) preskúmať rozhodnutie odporcu č. V - 1627/14 vydané dňa 16.05.2014, ktorým odporca rozhodol o zamietnutí návrhu na vklad vlastníckeho práva k nehnuteľnostiam parc. č. 1980/2, 1982/1, 1982/2, 1981/2, 1982/1 nachádzajúcich sa v k. ú. Y., nezapísaných na liste vlastníctva. Písomným podaním zo dňa 13.11.2014 doručeným tunajšiemu súdu prostredníctvom odporcu dňa 27.11.2014 vzali navrhovatelia (navrhovateľ 1/ a 2/) odvolanie - návrh o preskúmanie zákonnosti rozhodnutia, tak ako je špecifikovaný v predchádzajúcom odseku, v celom rozsahu späť. Podľa § 250l ods. 2 O.s.p., pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250h ods. 2 druhej hlavy O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 druhej hlavy O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť ( § 250h ods. 2). Odvolanie proti uzneseniu je prípustné. Nakoľko navrhovatelia vzali svoj návrh v celom rozsahu späť, súd konanie podľa § 250d ods. 3 O.s.p. v spojení s § 250h ods. 2 O.s.p. aplikovaných na základe § 250l ods. 2 O.s.p. zastavil. O trovách konania rozhodol súd podľa § 146 ods. 1 písm. c) O.s.p. aplikovaného na základe §250l ods. 2 O.s.p. a § 246c O.s.p. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, a to písomne v dvoch vyhotoveniach. V odvolaní sa má popri všeobecných náležitostiach (z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované; odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 O.s.p).

